**Decembra** **več brezposelnih**

Decembra se je brezposelnost, kot je običajno v tem mesecu, povečala. Ob koncu decembra je bilo brezposelnih 48.353 oseb, kar je 2,5 % več kot novembra in 9,1 % manj kot ob koncu leta 2022. Rast je bila predvsem posledica večjega števila prijav brezposelnih zaradi izteka zaposlitev za določen čas in prijav presežnih delavcev, kot tudi skromnejšega zaposlovanja ob koncu leta. Na novo se je decembra prijavilo 5.187 brezposelnih, 3,9 % več kot novembra in 2,5 % več kot decembra 2022. Zaposlilo se je 2.306 brezposelnih, 24,2 % manj kot mesec prej in 7,0 % manj kot decembra leta 2022. V povprečju je bilo leta 2023 mesečno brezposelnih 48.709 oseb, 14,0 % manj kot v povprečju leta 2022. Na novo se je v letu 2023 pri Zavodu prijavilo 59.662 brezposelnih, 0,2 % manj kot leta 2022, zaposlilo se jih je 41.253, desetino manj kot leto prej. Delodajalci so Zavodu v letu 2023 sporočili 163.835 prostih delovnih mest, 4,8 % manj kot leta 2022.

Registrirana brezposelnost

* **Ob koncu decembra 2023** je biloregistriranih **48.353 brezposelnih oseb,** kar je 1.178 oseb ali 2,5 % več kot novembra,v primerjavi z decembrom 2022 paje bila brezposelnostmanjša za 4.828 oseb ali za 9,1 %.
* **V letu 2023** je bilo pri Zavodu v povprečju mesečno prijavljenih 48.709 brezposelnih oseb, kar je 14,0 % manj kot v povprečju leta 2022.
* **Na novo se je decembra na Zavodu prijavilo 5.187** brezposelnih oseb, 3,9% več kot novembra in 2,5 % več kot decembra 2022. Med novoprijavljenimi je bilo 2.365 brezposelnih zaradi izteka zaposlitev za določen čas, 1.329 presežnih delavcev, 23 brezposelnih zaradi stečajev in 384 iskalcev prve zaposlitve. V primerjavi s predhodnim mesecem se je za 58,8 % povečalo število na novo prijavljenih presežnih delavcev in za 6,0 % število prijavljenih po izteku zaposlitev za določen čas. medtem ko je bilo prijav iskalcev prve zaposlitve manj za 38,1 %, brezposelnih zaradi stečajev pa 30,3 % manj. V primerjavi z decembrom predhodnega leta se je na novo prijavilo 35,2 % več presežnih delavcev in 3,5 % več iskalcev prve zaposlitve. Brezposelnih po izteku zaposlitve za določen čas se je prijavilo 8,6 % manj, prijav stečajnikov pa je bilo 28,1 % manj.
* **Od 4.009 brezposelnih oseb, ki jih je decembra** **Zavod odjavil iz evidence**, se je **zaposlilo oziroma samozaposlilo** 2.306 oseb,kar je 24,2 % manj kot novembra in 7,0 % manj kot decembra leta 2022. Med tistimi, ki so se zaposlili, je bilo največ prodajalcev, tajnikov, delavcev za preprosta dela v predelovalnih dejavnostih, skladiščnikov in uradnikov za nabavo in prodajo, čistilcev, strežnikov in gospodinjskih pomočnikov ipd. v uradih, hotelih in drugih ustanovah, vzgojiteljev in pomočnikov vzgojiteljev predšolskih otrok, natakarjev, komercialnih zastopnikov za prodajo, kuhinjskih pomočnikov, voznikov osebnih vozil, taksijev in lahkih dostavnih vozil ter kuharjev.
* Pri Zavodu se je leta 2023 **na novo prijavilo 59.662** brezposelnih oseb, kar je 0,2 % manj kot leta 2022. Največ oseb se je prijavilo, ker jim je prenehala zaposlitev za določen čas (27.890). Prijavilo se je tudi 7.091 iskalcev prve zaposlitve ter 10.305 presežnih delavcev in stečajnikov. V primerjavi s predhodnim letom se je pri Zavodu prijavilo 2,9 % manj iskalcev prve zaposlitve, presežnih delavcev in stečajnikov se je prijavilo 11,6 % več, brezposelnih po izteku zaposlitev za določen čas pa 6,1 % manj. **Iz evidence se je odjavilo** skupaj 64.490 brezposelnih oseb, od teh **41.253 zaradi zaposlitve, kar je 10,3 % manj kot leta 2022**.

Značilne kategorije registriranih brezposelnih oseb v decembru 2023

deleži od skupne brezposelnosti in letne stopnje rasti (december 23/december 22)



Registrirana brezposelnost po Območnih službah ZRSZ

* V primerjavi z novembrom se je brezposelnost zmanjšala v OS Nova Gorica, kjer je bilo 2,3 % manj brezposelnih, v OS Novo mesto je ostala na ravni iz novembra, v ostalih OS pa je beležila rast, in sicer največjo v OS Kranj (+10,1 %), sledijo OS Ptuj (+6,0 %), OS Murska Sobota (+4,6 %), OS Maribor (+4,1 %), OS Sevnica (+3,2 %), OS Koper (+2,3 %), OS Ljubljana (+1,4 %), OS Velenje (+1,3 %), OS Celje (+0,9 %) in OS Trbovlje (+0,3 %).
* Medletno se je brezposelnost najbolj zmanjšala v OS Nova Gorica (-14,4 %), v OS Velenje (-11,4 %) in v OS Sevnica (-10,4 %), najmanj pa v OS Trbovlje (-2,4 %), v OS Novo mesto (-5,1 %) in v OS Kranj (-5,4 %).

Registrirane brezposelne osebe po območnih službah Zavoda RS za zaposlovanje v decembru 2023,

število in letne stopnje rasti (december 23/december 22)





Prosta delovna mesta

* Delodajalci, med katerimi jih je bilo največ s področja zdravstva in socialnega varstva, izobraževanja, gradbeništva in predelovalnih dejavnosti, so decembra Zavodu sporočili **9.778 prostih delovnih mest,** 17,0% manj kot novembra in 9,2 % manj kot decembra 2022, **največ** za naslednje poklicne skupine:

|  |  |
| --- | --- |
| Poklicna skupina | število prostih delovnih mest |
| Čistilci, strežniki in gospodinjski pomočniki ipd. v uradih, hotelih in drugih ustanovah | 602 |
| Delavci za preprosta dela v predelovalnih dejavnostih, d. n. | 519 |
| Delavci za preprosta dela pri visokih gradnjah | 475 |
| Vozniki težkih tovornjakov in vlačilcev | 280 |
| Strokovnjaki za zdravstveno nego | 259 |
| Strokovni sodelavci za zdravstveno nego | 254 |
| Varnostniki | 231 |
| Kuhinjski pomočniki | 230 |
| Poklici za zdravstveno in socialno oskrbo na domu | 223 |
| Strokovnjaki za oblikovanje, izvajanje in nadzor politik, programov in ukrepov | 214 |

* Prostih delovnih mest, ki smo jih na Zavodu prejeli **v obdobju od januarja do decembra 2023**, je bilo 163.835, kar je 4,8 % manj v letu 2022. Največ prostih delovnih mest je bilo za delavce za preprosta dela pri visokih gradnjah, za čistilce, strežnike in gospodinjske pomočnike ipd. v uradih, hotelih in drugih ustanovah, za delavce za preprosta dela v predelovalnih dejavnostih, voznike težkih tovornjakov in vlačilcev, prodajalce, delavce za preprosta dela pri nizkih gradnjah in strokovne sodelavce za zdravstveno nego.

Delovno aktivno prebivalstvo in stopnja registrirane brezposelnosti

* Po zadnjih podatkih Statističnega urada Republike Slovenije, ki so na voljo za **oktober** **2023,** je bilo v državi 937.577 delovno aktivnih prebivalcev, 0,4 % več kot septembra 2023 in 0,8 % več kot oktobra 2022.
* **Stopnja registrirane brezposelnosti,** ki jo izračunavamo na Zavodu,je bila **oktobra 2023 4,8 %**, kar je 0,1 odstotne točke višja stopnja od septembrske in 0,6 odstotne točke nižja kot oktobra leta 2022. Stopnja registrirane brezposelnosti moških je bila 4,4 % in žensk 5,3 %. Najvišjo stopnjo sta imeli OS Murska Sobota (6,6 %) in OS Sevnica (6,2 %), najnižjo pa OS Kranj (2,8 %) in OS Nova Gorica (3,3 %).